שלום לכם! שמי שאריטה קרטר, ואני מפיקה בכירה כאן בחברת "וולט דיסני אימג'ינירינג".
תפקידי הוא להוביל את הצוותים שמפיקים בפועל את המתקנים
שאורחינו יכולים להתנסות בהם. אנחנו תמיד מחפשים דרכים שיסייעו לנו
לשפר את החוויה של האורחים שלנו, וטכנולוגיה נמצאת בלב הפעילות הזאת.
כל הכבוד! עשיתם את זה! תכנתם את BB-8, ועכשיו אני חושבת שאתם מוכנים למשהו
מסובך יותר. בואו ננסה. כעת, כשאתם כבר יודעים את בסיס התכנות, אנו חוזרים
אחורה בזמן כדי לבנות משחק, בכיכובם של R2-D2 ו-C3PO. כדי לבנות משחק, אנחנו צריכים
ללמוד משהו שמתכנתי משחקים נתקלים בו מדי יום: אירועים.
אירועים מורים לתוכנית שלכם להקשיב או לחכות למשהו שיקרה, וכאשר הוא קורה,
התוכנית מבצעת פעולה כלשהי. דוגמאות לאירועים הן למשל האזנה ללחיצה על העכבר,
למקש החץ או להקשה על מסך. כאן נגרום ל-R2-D2 לנוע מעלה
כדי לשלוח הודעה לטייס מחתרת, ואז לנוע מטה כדי להגיע לטייס השני.
נשתמש באירועים כדי לגרום לו לנוע, באמצעות שימוש בחיצים או בכפתורים "למעלה" ו"למטה".
נשתמש בבלוק האירוע "כאשר חץ למעלה" ונצמיד אליו את הבלוק "הזז דרואיד למעלה".
כאשר השחקן ילחץ על מקש החץ, הקוד שנמצא בתוך הבלוק "כאשר חץ למעלה" ירוץ.
נעשה אותו דבר כדי לגרום ל-R2-D2 לזוז למטה.
כעת, במקום לכתוב את כל הקוד הזה כדי לשלוט בדרואיד שלנו מראש, אנו יכולים
לאפשר ל-R2-D2 להגיב לאירועים של לחיצות כפתור, שיזיזו אותו ברחבי המסך. צעד אחר צעד,
המשחק שלכם הופך לאינטראקטיבי יותר.